זהו זה! היא תוכנית בידור וקומדיה ישראלית בהפקת הטלוויזיה החינוכית הישראלית, ששודרה בערוץ הראשון (בשנים 1978–1993) ובערוץ 2 (בשנים 1993–1998) במסגרת הזמן שהוקצה לטלוויזיה החינוכית בערוץ זה, ומאוחר יותר כתוכנית בידור מרכזית בזכיינית רשת מדיה בערוץ 2. הסדרה שודרה בקביעות במשך 20 שנה בין השנים 1978–1998 וזכתה למעמד של סדרת קאלט בתרבות הישראלית. מאוחר יותר התוכנית שודרה שוב במרתונים בחינוכית בימי שישי בערב. במרץ 2020, בעקבות התפרצות הקורונה בישראל, חזרה התוכנית לעונות איחוד בכאן 11.